[{"text_idx": "#000000", "text": "La eksa g\u0302enerala direktoro de UEA, Osmo Buller, ne plu fidas ke la nuna estraro sukcesos solvi la krizon de la asocio. Tion li publike deklaris en la diskutejo de la komitato. Al Libera Folio li diras, ke li povus mem eniri novan estraron."}, {"text_idx": "#000001", "text": "Post sia emeritig\u0302o la multjara g\u0302enerala direktoro de UEA reiris al sia politika kariero en Finnlando kaj ne multe videblis en la diskutoj de la komitato de UEA, en kiu li membras kiel komitatano C."}, {"text_idx": "#000002", "text": "Li ankau\u0306 ne komentis publike la laboron de sia posteulo, Veronika Poo\u0301r, kiu j\u0302us devis forlasi sian postenon pro gravaj problemoj en la Centra Oficejo."}, {"text_idx": "#000003", "text": "La lastatempe akrig\u0302intaj financaj problemoj de la asocio, kun enormaj deficitoj, lige kun la decido, ke la sekva g\u0302enerala direktoro laboros ekster la Centra Oficejo, tamen s\u0302ajne ig\u0302is la lasta guto por li."}, {"text_idx": "#000004", "text": "Dum komitata diskuto pri laborgrupo, kiu plibonigu la financojn de UEA, li replikis, ke nenia provizora laborgrupo kapablus eltrovi solvon por la financa krizo, en kiu UEA nun trovig\u0302as."}, {"text_idx": "#000006", "text": "Jam pli frue en la komitata diskuto Edvige Tantin Ackermann postulis la demision de la estraro kaj novajn elektojn. Nun Osmo Buller s\u0302ajnas subteni la proponon, kvankam li ne precizigas, kiam la s\u0302ang\u0302o de la estraro devus okazi:"}, {"text_idx": "#000007", "text": "\u2013 Mi ne kredas, ke la nuna Estraro kapablus konduki UEA sur pli firman grundon. Kiel g\u0302i nun subite ig\u0302us kapabla je tia miraklo? G\u0302is nun g\u0302i ec\u0302 ne kapablis plenumi multajn el siaj plej elementaj taskoj au\u0306 faris tion kun granda prokrasto au\u0306 tute ignoris ilin."}, {"text_idx": "#000008", "text": "Nur tute nova estraro lau\u0306 li povus komenci solvi la problemojn de UEA:"}, {"text_idx": "#000010", "text": "Libera Folio petis la eksan g\u0302eneralan direktoron precizigi, c\u0302u li do mem kandidatas por nova estraro."}, {"text_idx": "#000012", "text": "Libera Folio: C\u0302u eble do vi ec\u0302 pretus ig\u0302i la sekva prezidanto de UEA?"}, {"text_idx": "#000013", "text": "\u2013 Ec\u0302 por tio mi pretas, sed tion mi celas ec\u0302 malpli ol ig\u0302i ordinara estrarano. Se mi enirus la estraron, mia rolo dependus de la kompetentoj, emoj kaj disponebla tempo de la ceteraj membroj. Mi restos ankorau\u0306 pli ol tri jarojn prezidanto de mia urbo kaj mi ne povus riski tian kroman s\u0302arg\u0302on, ke tiu tasko povus suferi."}, {"text_idx": "#000015", "text": "Demisiis la prezidanto de TEJO"}, {"text_idx": "#000016", "text": "TEJO kun nova prezidanto kongresos en Slovakio"}, {"text_idx": "#000017", "text": "Tiu c\u0302i anonco de Buller donas al mi fres\u0302an esperon por UEA. Tiajn kompetentulojn oni forte bezonas por restabiligi la aferojn, au\u0306 almenau\u0306 por bremsi la krizon."}, {"text_idx": "#000018", "text": "Chu eblas samtempe prezidanto de urbo en Finnlando , kaj estrarano de UEA ?"}, {"text_idx": "#000019", "text": "kial ne? despli ulo kiu bonege konas UEAn interne"}, {"text_idx": "#000020", "text": "Tial ne: C\u0302ar Buller ne emas al samtempaj oficoj. Almenau\u0306 tiel kompreneblas liaj respondoj."}, {"text_idx": "#000023", "text": "Eh, ne lasas homon bone ripozi! Kiel honesta homo, Osmo ne povas trankvile rigardi, ke l' organizo al kiu li fordonis siajn bonajn tagojn nun konvulsias kaj minacas disrompig\u0302i ;-(\nTamen necesas klare konscii, ke estas objektivaj kau\u0306zoj kiuj atakas de ekstere kaj, ho ve, eble de interne.\nSe _samideanoj_ rivelos c\u0302iujn obstaklojn \u2013 UEA elvivos."}]